# Almindelig Kohvede

### Fra Wikipedia, den frie encyklopædi

Du har nye beskeder (forskel fra næstsidste redigering).

| Almindelig Kohvede | ?

Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Lamiales (Læbeblomst-ordenen)
Familie: | Scrophulariaceae (Maskeblomst-familien)
Underfamilie: | Rhinanthoideae
Tribus: | Rhinantheae
Slægt: | Melampyrum (Kohvede)
Art: | M. pratense

Videnskabeligt artsnavn
Melampyrum pratense Linnaeus, 1753

Almindelig Kohvede (Melampyrum pratense) er en énårig plante med opret eller opstigende vækst. Stænglerne er glatte og firkantede i tværsnit. Bladene er modsatte, smalt lancetformede og helrandede. Over- og underside er lyst grågrønne. Blomstringen sker i juni-august, hvor man ser de endestillede aks med gule blomster. Akset støttes af grønne støtteblade. Den enkelte blomst består af et firedelt bæger og en gul krone med et hvidligt, sammenvokset kronrør. Læbeblomstens "underlæbe" er orangefarvet på indersiden. Frugterne er kapsler med mange frø.

Ikke-synlige træk

Rodnettet er trævlet, men det trænger ofte ind i andre planters rødder, sådan at Almindelig Kohvede lever som halvsnylter.

Højde x bredde

0,25 x 0,15 m (25 x 10 cm/år)

Hjemsted

Arten er almindelig over det meste af Europa (og naturaliseret i Nordamerika). Den findes på mager, sandet jord i lyse skove og på overdrev og heder. På gamle strandvolde nær Øer på Hasnæs (Djursland) findes den sammen med bl.a. Almindelig Knopurt, Bjerg-Rørhvene, Gul Snerre, Liden Klokke, Prikbladet Perikon, Rød-Kløver og Smalbladet Timian.

## [redigér] Kilder

- (en) Taxonomicon - Melampyrum pratense
- Signe Frederiksen, Finn N. Rasmussen og Ole Seeberg: Dansk flora, 2006, ISBN 87-02-03032-2

De følgende af Wikipedias søsterprojekter har yderligere information om
Almindelig Kohvede:

- Billeder og medier fra Commons

Hentet fra "http://da.wikipedia.org../../../a/l/m/Almindelig_Kohvede_e7a2.html"

Kategorier: Taksonomisk beskrevet | Plantearter | Blomster

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Česky
- Deutsch
- English
- Suomi
- Français
- Nederlands
- Polski
- Svenska